Til medlemmer av Mosmarka barnehage

Mosmarka barnehage har siden oppstarten i stor grad vært vedlikeholdt ved hjelp av dugnadsinnsatsen til foreldre og foresatte. Dette er en helt nødvendig ressurs for at barnehagen skal holde den gode standarden den har i dag.

Styret og daglig leder i barnehagen ser og har fått en del tilbakemeldinger på at dugnadsinnsatsen varierer fra medlem til medlem, men stort sett er de fleste positive til å stille til dugnad og jobben blir utført. Dette er bra og blir satt stor pris på.

For å få en bedre fordeling av oppgavene og tettere oppfølging av det generelle dugnadsbehovet i barnehagen så ønsker Styret og daglig leder i barnehagen å opprette en ny arbeidsgruppe som skal administrere dugnadsarbeidet. Denne gruppen vil bestå av 2-3 personer som får fritak fra ordinært dugnadsarbeid.

Oppgavene til denne gruppen vil være:

* Ha oversikt over nødvendig dugnadsarbeid
* Kalle inn og organisere dugnadsarbeidet
* Holde regnskap over forbrukte timer totalt og pr. medlem
* Dugnadsregnskapet skal meldes inn til styret i løpet av januar hvert år

Dugnadsregnskapet vil være utgangspunktet for fakturering av medlemmer som ikke stiller til dugnadsarbeid. Medlemmer som ikke ønsker å delta i dugnadsarbeid har mulighet til å kjøpe seg fri.

Dagens sats for dugnadsarbeid i barnehagen er satt til kr.500,-/time

Styret vil i samarbeid med daglig leder, foreldre, dugnadsgruppen og de ansatte utarbeide en dugnadsliste med prioriteringer.

Styret og leder i Mosmarka barnehage ber om at de medlemmene som er interessert i å sitte i dugnadsgruppen tar kontakt med Daglig leder, Arnt Helge.

Frist: 14.12.2012

Mvh.

Styret og daglig leder i Mosmarka barnehage.